b"\n_START_ARTICLE_\nLes Ci\xc3\xa8ncies i les Arts\n_START_SECTION_\nDescripci\xc3\xb3 i interpretaci\xc3\xb3\n_START_PARAGRAPH_\nUn grup de savis discuteix al voltant de diverses taules, mentre que l'altre grup de persones contemplen els quadres que pengen a les parets de la cambra. L'obra mostra al centre a dos personatges contemplant una quadre que representa la destrucci\xc3\xb3 d'obres d'art pels protestants a finals del segle XVI. Una taula de fusta, a la part dreta de la imatge mostra \xc3\xa0lbums amb gravats, mapes mar\xc3\xadtims, escuts, medalles, br\xc3\xbaixoles i un globus terr\xc3\xadcola._NEWLINE_La pintura t\xc3\xa9 la intenci\xc3\xb3 de mostrar la protecci\xc3\xb3 que el catolicisme als Pa\xc3\xafsos Baixos espanyols feia de la cultura i de les arts, mentre que a les protestants Prov\xc3\xadncies Unides del nord aquesta protecci\xc3\xb3 no existia.\n_START_SECTION_\nVersions del quadre\n_START_PARAGRAPH_\nHi ha fins a cinc versions d'aquesta pintura. Una en el Museu del Prado de Madrid, una altra a la Galerie Kugel de Par\xc3\xads, registrada el 1988; la tercera va ser registrada a la Hawkins Collection de Londres el 1951; una quarta versi\xc3\xb3, a la Galerie de Jonckheere de Par\xc3\xads el 2002; i la cinquena a la Galerie Robert Finck de Brussel\xc2\xb7les el 1955. Les de Madrid i Par\xc3\xads s\xc3\xb3n atribu\xc3\xafdes a Adriaan van Stalbemt, encara que hi ha dubtes sobre aix\xc3\xb2."